थापा एक नेपाली मूलनिवासी पहाडी समुदायको थर हो। यस थरका व्यक्तिहरू क्षेत्री र मगर हुन्छन। यो नेपालीहरूमा एउटा भारदारी जातिको रूपमा लिइन्छ। बस्नेत, पाँडे, कुँवर र बिष्ट सँगै थापा क्षेत्री पनि काजी वंशज उपाधि पाउने पाँचमध्येको एक थर हो। राजनैतिक थापा खलकको पाँडे खलकसँग ऐतिहासिक दुस्मनी छ । नेपालभरि सर्वत्र बसोबास गर्ने थापाहरू नेपालको ठूलो जनसङ्ख्यामा पाइन्छन् । फोरबियर्स वेभसाइटको अनुसार सन् २०१४ मा थापा नेपालको दोस्रो ठूलो थर थियो ।